title: Candidatures d'Unitat Popular
text: As Candidatures d'Unitat Popular (Candidaturas d'Unidat Popular en aragonés, tamién conoixidas por as suyas siglas de CUP) son un partiu politico catalán. Tradicionalment, s'han centrau en la politica municipal, y son composadas por asambleyas autonomas que representan diferentz llugars y vicos d'o que claman Países Catalans. Dende la suya fundación, a presencia d'as CUP en a politica municipal catalana ha creixiu notablement. Actualment, tienen 104 consellers en os municipios de Catalunya y 11 consellers en as comarcas de Catalunya. 4 municipios catalans tienen un alcalde d'as CUP. En 2012, decidioron presentar-se por primera vegata t'as eleccions t'o Parlamento de Catalunya.
  
  As CUP son d'ideolochía independentista y pancatalanista. Esfienden a unidat d'os territorios de luenga catalana y la suya conversión en una republica independient. Os alazetz d'o suyo programa són l'anticapitalismo (han esfensau, entre d'atras cosas, la nacionalización d'as entidatz financieras que haigan recibiu diners publicos), l'ecolochía, l'igualdat (como, por eixemplo, plenos dreitos ta totz os habitants d'os Países Catalans), y la democracia participativa.
  
  En as eleccions a o Parlamento de Catalunya de 2012, o 25 de noviembre de 2012, as Candidatures d'Unitat Popular, con 3 deputatos, dentroron por primera vegata en o Parlamento de Catalunya.
  
  Vinclos externos 
    Pachina web oficial d'as CUP.
    Programa politico t'as eleccions catalanas de 2012.
    Video de campanya de 2012 (subtítols en castellano).
  
  Referencias 
  
  Independentismo catalán
  Partius politicos de Catalunya
  Partius politicos nacionalistas
  Partius politicos independentistas